laion/Wikipedia-Exotic huggingface dataset:
בניין האיחוד הפאן אמריקאי

בניין האיחוד הפאן אמריקאי הוא בניין המשמש כמטה של ארגון מדינות אמריקה. הוא ממוקם ברחוב ה-17, בין רחוב C לבין שדרות החוקה. אבן הפינה הונחה ב-11 במאי 1908 על ידי הנשיא תיאודור רוזוולט, אליהו רוט ואנדרו קרנגי (שמימן במידה רבה את בניית הבניין), באתר הקודם של אחוזת ג'ון פיטר ואן נס. הבניין נחנך ב-26 באפריל 1910. בשנת 1919 התקיימה בבניין הישיבה הראשונה של ארגון העבודה הבינלאומי. בין השנים 1921–1922 שימש הבניין לדיונים בוועדות ובוועדות המשנה לאורך ועידת הצי של וושינגטון תחת אבטחה צמודה על ידי נחתים עם כידונים שלופים. הבניין התווסף למרשם הלאומי של מקומות היסטוריים בשנת 1969, והוגדר כנקודת ציון היסטורית לאומית בשנת 2021, בשל הארכיטקטורה שלו ותפקידו ההיסטורי בדיפלומטיה הבין-לאומית. בספטמבר 1977 נערכה בבניין ארוחת ערב ממלכתית לכבוד חתימת הסכמי טוריחוס-קרטר ובניסיון להקל על היחסים של ארצות הברית עם מדינות אמריקה הלטינית. הסכמי טוריחוס-קרטר קבעו שפנמה תקבל את השליטה על אזור תעלת פנמה ועל התעלה עצמה ב-1999. הארוחה וחתימת ההסכמים התקיימו ב-7 בספטמבר 1977, בנוכחות כל מנהיגי המדינות החברות בארגון מדינות אמריקה, ולמעשה כל מנהיגי המדינות של יבשת אמריקה. מדיה וקבצים בנושא בניין האיחוד הפאן אמריקאי בוויקישיתוף Pan American Union Building, archinform "Hall of Americas for Arms Meeting" (PDF). The New York Times. 27 באוגוסט 1921. {{cite news}}: (עזרה) "Building Stones of Our Nation's Capital: Walking Tour Stops 1-6". League of Nations - International Labor Conference - First Annual Meeting Wright, Quincy (1922). "The Washington Conference". The American Political Science Review. 16 (2): 285–297. doi:10.2307/1943964. JSTOR 1943964. ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
Israel-1

Israel-1 הוא מחשב-על ליישומי בינה מלאכותית שנבנה בישראל על ידי חברת Nvidia. במאי 2023 הכריזה חברת Nvidia, שלה מרכז פיתוח גדול בישראל, כי תקים בישראל מחשב-על בתחום הבינה המלאכותית. המחשב צפוי לשמש תחילה את אנבידיה לצורכי מחקר ופיתוח ולשיתופי פעולה עם התעשייה, ובהמשך יהיה זמין כחלק משירות מחשוב-העל בענן של אנבידיה, NVIDIA DGX Cloud, כך שארגונים וגופים נוספים יוכלו להשתמש בו. השלב הראשון של המחשב החל לפעול בנובמבר 2023, והשלמת בנייתו צפויה לרבעון השני של 2024. בשלב הראשון המחשב כולל 128 מערכות Dell PowerEdge XE9680 (מקו השרתים PowerEdge (אנ') של חברת דל), שבהן 1,024 מעבדים גרפיים מדגם NVIDIA HGX H100 80GB, יותר מ-40 מתגי אתרנט מדגם Spectrum-4 של Nvidia ו-1,280 שבבים מסוג NVIDIA BlueField-3 ו-SuperNIC שפותחו במרכז הפיתוח של אנבידיה בישראל. הרכב זה מספק ביצועים של 4 אקסה-פלופס (‎4×1018‎) ליישומי בינה מלאכותית ו-65 פטה-פלופס (‎65×1015‎) ליישומים מדעיים. בשלב השני והסופי המחשב יכיל בדיוק כמות כפולה ממה שהוא מכיל בשלב הראשון: 256 מערכות Dell PowerEdge XE9680, עם יותר מ-34 מיליון ליבות CUDA ומיליון ליבות Tensor מהדור הרביעי. 256 מערכות XE9680 יכילו בסך הכל 2,560 שבבי NVIDIA BlueField-3 DPU ו-SuperNIC, ולמעלה מ-80 מתגי אתרנט מדגם Spectrum-4. הרכב זה יספק ביצועים של 8 אקסה-פלופס (‎8×1018‎) ליישומי בינה מלאכותית ו-130 פטה-פלופס (‎130×1015‎) ליישומים מדעיים. גלעד שיינר, סגן–נשיא בכיר למחשוב-על ותקשורת ב-NVIDIA, השפעת המחשב Israel-1 על מהפיכת הבינה המלאכותית, באתר TechTime‏, 18 בפברואר 2024 NVIDIA DGX Cloud, באתר אנבידיה יוחאי שויגר, בין עשרת המחשבים החזקים בעולם: אנבידיה מקימה בישראל מחשב-על ל-AI, באתר ישראל היום, 29 במאי 2023 אושרי אלקסלסי, ‏מחשב העל של NVIDIA בישראל החל לפעול, באתר Geektime‏, 21 בנובמבר 2023
יעקב קליין

האם התכוונתם ל... יעקב קליין (אשורולוג) – פרופסור אמריטוס לאשורולוגיה ותנ"ך באוניברסיטת בר-אילן יעקב קליין (כימאי) – פרופסור במחלקה לחומרים ופני שטח במכון ויצמן למדע יעקב קליין (פילוסוף)(אנ') - (1899-1978) פילוסוף רוסי-אמריקאי ופרשן בולט של אפלטון
שה (פירושונים)

האם התכוונתם ל... שה – צאצא של הכבש או העז נחל שה – נחל בישראל אישים: לאו שה – סופר סיני שה-צאי – פוליטיקאי סיני שאה (פירושונים) שי
הוקי צ'ראקה

הוקי צ'ראקה בינטאנג בריליאנט (באינדונזית: Hokky Caraka Bintang Briliant; נולד ב-21 באוגוסט 2004 בגונונג קידול שבאינדונזיה) הוא כדורגלן אינדונזי המשחק בעמדת החלוץ בקבוצת PSS סלמאן מליגת העל האינדונזית ובנבחרת אינדונזיה. צ'ראקה גדל במחלקות הנוער של SSB האנדיאני, פרסופי פיונגאן, PSS סלמאן וגארודה סלקט. בשנת 2021 החל לשחק בקבוצה הבוגרת של PSS סלמאן במסגרת ליגת העל האינדונזית. ב-12 באוקטובר 2023 ערך צ'ראקה את הופעת הבכורה שלו בנבחרת אינדונזיה, בניצחון 0–6 על נבחרת ברוניי במסגרת הסיבוב הראשון של מוקדמות מונדיאל 2026. ב-17 באוקטובר 2023 הבקיע את שערי הבכורה שלו בנבחרת, צמד שערים בניצחון 0–6 על נבחרת ברוניי במשחק הגומלין. נכלל בסגל נבחרת אינדונזיה לטורניר גביע אסיה 2023. מדיה וקבצים בנושא הוקי צ'ראקה בוויקישיתוף הוקי צ'ראקה, באתר Soccerway הוקי צ'ראקה, באתר FootballDatabase.eu AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
ארננדו ארי

ארננדו ארי סוטריאדי (באינדונזית: Ernando Ari Sutaryadi; נולד ב-27 בפברואר 2002 בסמראנג שבאינדונזיה) הוא כדורגלן אינדונזי המשחק בעמדת השוער בקבוצת פרסבאיה סורבאיה מליגת העל האינדונזית ובנבחרת אינדונזיה. ארי גדל במחלקות הנוער של פרסבאיה סורבאיה וגארודה סלקט. בשנת 2021 החל לשחק בקבוצה הבוגרת של פרסבאיה סורבאיה במסגרת ליגת העל האינדונזית. ב-12 בדצמבר 2021 ערך ארי את הופעת הבכורה שלו בנבחרת אינדונזיה, בניצחון 5-1 על נבחרת לאוס במסגרת אליפות דרום-מזרח אסיה. נכלל בסגל נבחרת אינדונזיה לטורניר גביע אסיה 2023. מדיה וקבצים בנושא ארננדו ארי בוויקישיתוף ארננדו ארי, באתר Soccerway ארננדו ארי, באתר FootballDatabase.eu AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
קמילו סלדניה

קמילו איגנסיו סלדניה אינוסטרוסה (בספרדית: Camilo Ignacio Saldaña Inostroza; נולד ב-13 ביולי 1999 בסנטיאגו דה צ'ילה שבצ'ילה) הוא כדורגלן צ'יליאני-פלסטיני המשחק בעמדת המגן השמאלי בקבוצת א-שומועה מליגת העל הלובית ובנבחרת פלסטין. בשנת 2017 החל סלדניה לשחק בקבוצה הבוגרת של פלסטינו במסגרת ליגת העל הצ'יליאנית, ובסך הכל ערך תשע הופעות ליגה במדי המועדון. הוא הושאל מפלסטינו לסנטיאגו מורנינג, ריינג'רס דה טלקה וברנצ'אה ולקח עמן חלק בליגת המשנה הצ'יליאנית. ב-1 בינואר 2023 חתם סלדניה באוניון סן פליפה מליגת המשנה הצ'יליאנית. סלדניה נולד בצ'ילה למשפחה ממוצא פלסטיני. ב-16 בנובמבר 2023 ערך את הופעת הבכורה שלו בנבחרת פלסטין, בתיקו 0-0 נגד נבחרת לבנון במסגרת מוקדמות מונדיאל 2026. נכלל בסגל נבחרת פלסטין לטורניר גביע אסיה 2023. פלסטינו הגביע הצ'יליאני (1): 2018 קמילו סלדניה, ברשת החברתית אינסטגרם קמילו סלדניה, באתר Transfermarkt קמילו סלדניה, באתר Soccerway קמילו סלדניה, באתר WorldFootball.net קמילו סלדניה, באתר National Football Teams קמילו סלדניה, באתר FootballDatabase.eu الإعلان عن قائمة منتخبنا الوطني المشاركة في كأس آسيا 2023 באתר הרשמי של התאחדות הכדורגל הפלסטינית, 1 בינואר 2024 (בערבית)
מוסא פיראווי

מוסא בשיר מוסא פיראווי (בערבית: موسى بشير موسى فيراوي, בתעתיק מדויק: מוסא בשיר מוסא פיראוי; נולד ב-22 במרץ 1998 בירושלים שבישראל) הוא כדורגלן פלסטיני המשחק בעמדת המגן הימני בקבוצת שבאב אל-ח'ליל מליגת העל הפלסטינית ובנבחרת פלסטין. בשנת 2017 החל פיראווי לשחק בקבוצה הבוגרת של שבאב אל-ח'ליל במסגרת ליגת העל הפלסטינית. ב-29 במאי 2023 חתם פיראווי בשבאב אל-ח'ליל מליגת העל הפלסטינית. ב-30 ביולי 2019 ערך פיראווי את הופעת הבכורה שלו בנבחרת פלסטין, בניצחון 1-0 על נבחרת תימן במסגרת אליפות מערב אסיה. נכלל בסגל נבחרת פלסטין לטורניר גביע אסיה 2023. מוסא פיראווי, באתר Transfermarkt מוסא פיראווי, באתר Soccerway מוסא פיראווי, באתר National Football Teams מוסא פיראווי, באתר FootballDatabase.eu الإعلان عن قائمة منتخبنا الوطني المشاركة في كأس آسيا 2023 באתר הרשמי של התאחדות הכדורגל הפלסטינית, 1 בינואר 2024 (בערבית)
מוקדמות גביע העולם בכדורגל נשים 2011

126 נבחרות לאומיות נרשמו למוקדמות גביע העולם בכדורגל נשים 2011, והתחרו על 16 מקומות בטורניר הגמר שנערך בגרמניה. גרמניה, המארחת, העפילה אוטומטית והותירה 15 מקומות לשאר הנבחרות. 15 המקומות בגביע העולם חולקו בין קונפדרציות הכדורגל של פיפ"א כמפורט להלן: אירופה (אופ"א): 4.5 מקומות (לא כולל המארחת גרמניה שהעפילה אוטומטית), עליהם התחרו 41 נבחרות. הנבחרת שזכתה בחצי מקום העפילה לפלייאוף הבין-יבשתי מול נציגת CONCACAF. אסיה (AFC)‏: 3 מקומות, עליהם התחרו 17 נבחרות. צפון, מרכז אמריקה והקריביים (CONCACAF)‏: 2.5 מקומות, עליהם התחרו 26 נבחרות. הנבחרת שזכתה בחצי מקום העפילה לפלייאוף הבין-יבשתי מול נציגת אופ"א. אפריקה (CAF)‏: 2 מקומות, עליו התחרו 24 נבחרות (מתוכן פרשו 3 נבחרות לפני תחילת המוקדמות). דרום אמריקה (CONMEBOL)‏: 2 מקומות, עליו התחרו 10 נבחרות. אוקיאניה (OFC)‏: מקום אחד, עליו התחרו 8 נבחרות. משחק המוקדמות הראשון נערך ב-25 באפריל 2009 והמשחק האחרון שוחק ב-27 בנובמבר 2010. בסך הכל נערכו 355 משחקי מוקדמות, בהם הובקעו 1,436 שערים (ממוצע של 4.04 שערים למשחק). צרפת העפילה לפלייאוף היבשתי. נורווגיה העפילה לפלייאוף היבשתי. דנמרק העפילה לפלייאוף היבשתי. אוקראינה העפילה לפלייאוף היבשתי. אנגליה העפילה לפלייאוף היבשתי. שווייץ העפילה לפלייאוף היבשתי. איטליה העפילה לפלייאוף היבשתי. שוודיה העפילה לפלייאוף היבשתי. צרפת העפילה לגביע העולם ואיטליה העפילה לשלב הניחומים. אנגליה העפילה לגביע העולם ושווייץ העפילה לשלב הניחומים. נורווגיה העפילה לגביע העולם ואוקראינה העפילה לשלב הניחומים. שוודיה העפילה לגביע העולם ודנמרק העפילה לשלב הניחומים. שווייץ העפילה לגמר שלב הניחומים. שווייץ העפילה לגמר שלב הניחומים. גמר שלב הניחומים איטליה העפילה לפלייאוף הבין-יבשתי מול נציגת צפון, מרכז אמריקה והקריביים. ערך מורחב – אליפות אסיה בכדורגל נשים 2010 אוסטרליה, יפן וקוריאה הצפונית העפילו לגביע העולם. ערך מורחב – גביע הזהב של CONCACAF לנשים 2010 מקסיקו וקנדה העפילו לגביע העולם. ארצות הברית העפילה לפלייאוף הבין-יבשתי מול נציגת אירופה. ערך מורחב – אליפות אוקיאניה בכדורגל נשים 2010 ניו זילנד העפילה לגביע העולם. ערך מורחב – אליפות אפריקה בכדורגל נשים 2010 גינאה המשוונית וניגריה העפילו לגביע העולם. ערך מורחב – קופה אמריקה נשים 2010 ברזיל וקולומביה העפילו לגביע העולם. ארצות הברית העפילה לגביע העולם.
אחמד א-ראווי

אחמד הישאם עלי מוסא א-ראווי (בערבית: أحمد هشام علي موسى الراوي, בתעתיק מדויק: אחמד השאם עלי מוסא אלראוי; נולד ב-30 במאי 2004 בבגדאד שבעיראק) הוא כדורגלן קטרי המשחק בעמדת החלוץ בקבוצת א-ריאן מליגת העל הקטרית ובנבחרת קטר. א-ראווי גדל באקדמיית אספייר ובמחלקת הנוער של א-ריאן. בשנת 2021 החל לשחק בקבוצה הבוגרת של המועדון במסגרת ליגת העל הקטרית. בעונת 2022 ערך ארבע הופעות במסגרת ליגת האלופות האסיאתית. ב-19 באוקטובר 2022 הושאל לקבוצת המילואים השנייה של אלקורקון למשך עונת 2022/2023, ולאחר תקופת ההשאלה חזר לא-ריאן. ב-16 בנובמבר 2023 ערך א-ראווי את הופעת הבכורה שלו בנבחרת קטר, בניצחון 8-1 על נבחרת אפגניסטן במסגרת מוקדמות מונדיאל 2026. אחמד א-ראווי, באתר Transfermarkt אחמד א-ראווי, באתר Soccerway ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אחמד א-ראווי".
תמים אל-עבדאללה

תמים מנסור מפתאח אל-עבדאללה (בערבית: تميم منصور مفتاح العبد الله, בתעתיק מדויק: תמים מנצור מפתאח אלעבדאללה; נולד ב-5 באוקטובר 2002 בדוחה שבקטר) הוא כדורגלן קטרי המשחק בעמדת קשר הכנף בקבוצת א-ריאן מליגת העל הקטרית ובנבחרת קטר. א-ראווי גדל במחלקת הנוער של א-ריאן. בשנת 2021 החל לשחק בקבוצה הבוגרת של המועדון במסגרת ליגת העל הקטרית. ב-7 בינואר 2023 ערך אל-עבדאללה את הופעת הבכורה שלו בנבחרת קטר, בניצחון 2-0 על נבחרת כווית במסגרת גביע המפרץ לאומות 2023. ב-13 בינואר 2023 הבקיע את שער הבכורה שלו בנבחרת, בתיקו 1-1 נגד נבחרת איחוד האמירויות הערביות במסגרת אותו טורניר. תמים אל-עבדאללה, באתר Transfermarkt תמים אל-עבדאללה, באתר Soccerway תמים אל-עבדאללה, באתר National Football Teams ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תמים אל-עבדאללה".
ליובו ווצ'קוביץ'

ליובו ווצ'קוביץ' (בסרבית: Љубо Вучковић‏; 22 בינואר 1915 – 7 ביולי 1976) היה גנרל יוגוסלבי אשר פיקד על כוחות בצבא השחרור העממי של יוגוסלביה במהלך מלחמת העולם השנייה. לאחר המלחמה כיהן כראש המטה הכללי היוגוסלבי בין 1955–1961. ווצ'קוביץ' נולד ב-22 בינואר 1915 בכפר לובוטיניה שליד צטיניה. ב-1930 הוא החל ללמוד כצוער באקדמיה הצבאית בבלגרד, וב-1935 סיים את לימודיו והחל לשרת בצבא יוגוסלביה בדרגת לוטננט משנה. במהלך פלישת מדינות הציר ליוגוסלביה באפריל 1941, שרת ווצ'קוביץ' כמפקד פלוגה בחזית אגם שקודרה. הוא נפל בשבי האיטלקים, אך הצליח להימלט מהשבי. הוא הצליח הגיע למוסטאר, אך שם הוכנס למעצר בידי האוסטאשה. הוא הצליח להימלט גם מכלא זה, והצטרף אל הפרטיזנים של טיטו. ביוני 1942 הוא מונה למפקד הגדוד ה-1 של בריגדת הסער הפרטיזנית ה-4 (מונטנגרו). יחד עם הגדוד, הוא השתתף במבצע לפיצוץ מסילת הרכבת סרייבו-מוסטאר, ובכיבוש העיר קופרס שבבוסניה. לאחר כיבוש העיר, הוא הועבר לפקד על הבריגדה הדלמטית ה-2. זמן קצר לאחר מכן, הבריגדה נאלצה להתגונן כנגד כוחות מדינות הציר שפתחו במבצע שחור, במטרה להשמיד את הפרטיזנים. בסתיו 1943, הכוחות שבפיקודו פלשו למונטנגרו, וכבשו את קולאשין. בדצמבר של אותה שנה הוא קודם לתפקיד מפקד הדיוויזיה הפרולטרית ה-2 ויחד עמה פלש לסרביה וכבש שטחים ממנה. בספטמבר 1944 הוא הועבר לפקד על הקורפוס הסרבי ה-13 ויחד עמו השתתף בשחרור שאר הארץ. לקראת סוף המלחמה, הוא מונה לראש מטה הארמייה ה-2. ב-1946 נשלח ווצ'קוביץ' למוסקבה ולמד באקדמיה הצבאית וורשילוב. ב-29 באפריל 1955 הוא מונה לראש המטה הכללי היוגוסלבי, וכיהן בתפקיד עד 16 ביוני 1961. לאחר מכן שימש כמפקד האקדמיה הצבאית בבלגרד עד 1967. הוא נפטר ב-7 ביולי 1976. מדיה וקבצים בנושא ליובו ווצ'קוביץ' בוויקישיתוף ליובו ווצ'קוביץ' באתר הגנרלים של מלחמת העולם השנייה
עלי עלואן

עלי איאד עלי עלואן (בערבית: علي إياد علي علوان; נולד ב-26 במרץ 2000 בעמאן שבירדן) הוא כדורגלן ירדני המשחק בעמדת החלוץ בקבוצת א-שמאל מליגת העל הקטרית ובנבחרת ירדן. עלואן גדל במחלקות הנוער של אל-ויחדאת ואל-ג'זירה עמאן. בשנת 2018 החל לשחק בקבוצה הבוגרת של אל-ג'זירה עמאן במסגרת ליגת העל הירדנית. ב-1 בינואר 2022 חתם עלואן בא-שמאל מליגת העל הקטרית. ב-12 בנובמבר 2020 ערך עלואן את הופעת הבכורה שלו בנבחרת ירדן, בתיקו 0-0 נגד נבחרת עיראק במשחק ידידות. ב-7 בספטמבר 2021 הבקיע את שער הבכורה שלו בנבחרת, בניצחון 2-1 על נבחרת בחריין במשחק ידידות. נכלל בסגל נבחרת ירדן לטורניר גביע אסיה 2023. מדיה וקבצים בנושא עלי עלואן בוויקישיתוף עלי עלואן, באתר Transfermarkt עלי עלואן, באתר Soccerway עלי עלואן, באתר WorldFootball.net עלי עלואן, באתר National Football Teams עלי עלואן, באתר FootballDatabase.eu قائمة النشامى لنهائيات كأس آسيا 🇯🇴 בחשבון הטוויטר הרשמי של התאחדות הכדורגל הירדנית, 31 בדצמבר 2023 (בערבית)
תומאס גאלבס

תומאס כריסטיאן גאלבס (בפינית, ספרדית ואנגלית: Tomas Kristian Galvez; נולד ב-28 בינואר 2005 בלונדון שבאנגליה) הוא כדורגלן פיני-ספרדי-אנגלי המשחק בעמדת המגן השמאלי במחלקת הנוער של מנצ'סטר סיטי ובנבחרת פינלנד. גאלבס גדל במחלקות הנוער של טוטנהאם הוטספר וווטפורד, ובשנת 2021 עבר למחלקת הנוער של מנצ'סטר סיטי. גאלבס נולד באנגליה לאב ספרדי ולאם פינית. ב-9 בינואר 2023 ערך את הופעת הבכורה שלו בנבחרת פינלנד, בהפסד 2-0 לנבחרת שוודיה במשחק ידידות. תומאס גאלבס, באתר Transfermarkt תומאס גאלבס, באתר Soccerway תומאס גאלבס, באתר WorldFootball.net תומאס גאלבס, באתר National Football Teams תומאס גאלבס, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תומאס גאלבס".
שרגא בירן

שרגא בירן (נולד ב-1932) הוא עורך דין ויזם נדל"ן ישראלי. הונו מוערך במאות מיליוני דולרים ונצבר בעיקר משותפות בעסקאות זכויות בנייה שאותן השיג עבור לקוחותיו במאבקים משפטיים. שרגא בירנבאום נולד בפולין, הוריו ואחיו נהרגו בשואה והוא שרד עם פרטיזנים ביערות פולין ואוקראינה. לאחר המלחמה עלה לארץ ישראל. התמחה כעורך דין והיה חלק מצוותו של עורך הדין שמואל תמיר במשפט קסטנר (1953–1955). ב-1954 נישא לשושנה (1933–1989) אותה הכיר בתקופת לימודיהם המשותפת בסמינר הקיבוצים. ב-1959 הקים עם שמואל תמיר את פירמת עורכי הדין הנושאת מאז 1972 (אז פרש תמיר לטובת קריירה פוליטית) את שמו "ש. בירן ושות'". המשרד עוסק בעיקר בנדל"ן ומשפט מסחרי, אך גם בהיבטים אחרים של התחום הכלכלי: מיזוגים ורכישות, תכנון ובנייה ועוד. תמיר פעיל בתחומי ההתחדשות העירונית ופרויקטי שיקום שכונות. בשנות ה-70 של המאה ה-20, השיג עבור קבלנים ירושלמים זכויות בנייה במתחמים שעליהם קמו השכונות הר נוף ופסגת זאב. בשנות ה-90 המוקדמות של המאה ה-20, סייע תמורת שותפות למושבים רבים וקיבוצים שהפשירו את קרקעותיהם, לקבל זכויות קניין והיתרי בנייה בשטחיהם. עסקאות אלו הקנו לו הון רב. בירן, מחזיק יחד עם קרובו דודי וייסמן במניות השליטה של קבוצת אלון. ב-2010 יסד את המכון לרפורמות מבניות (אנ'). בירן, היה נשוי לשושנה בתם של שרה ויעקב לבית שמואלביץ' (שמואלי), רופאה ישראלית וחוקרת בתחום הרפואה, שכיהנה כראש המכון האונקולוגי ע"ש שרת בבית החולים הדסה עין כרם ופרופסור מן המניין לאונקולוגיה באוניברסיטה העברית עד לפטירתה בשנת 1989. הוא אב לשלושה בנים: גרא, בעז, ויפתח (נוירולוג ופסיכיאטר, מנהל מחלקת טיפול יום נוירופסיכיאטרי במרכז הרפואי תל אביב ע"ש סוראסקי ובעבר בהדסה עין-כרם). מתגורר בשכונת בית הכרם בירושלים. בדמעה יקצורו, בני ברק: הקיבוץ המאוחד, 2000 בשבחי האופורטוניזם : מבוא לתורת ההזדמנויות, ידיעות אחרונות, 2008 אתר האינטרנט הרשמי של שרגא בירן המייסד: ביוגרפיה באתר הרשמי ביוגרפיה קצרה של שרגא בירן והפניות לכתבות אודותיו, באתר גלובס ארי שביט, עו"ד שרגא בירן מבקש כמה רגעים מזמנכם כדי להסביר איך הפך מקומוניסט ומתקן עולם לכריש נדל"ן השווה מיליונים, באתר TheMarker‏, 17 בינואר 2008 עדי דברת, שרגא בירן ודודי ויסמן מחליפים האשמות ו-640 עובדי עדן טבע מרקט לא קיבלו משכורות, באתר TheMarker‏, 12 ביולי 2015 יורם גביזון, המיליארדר שמציג עצמו כסוציאליסט: מיהו שרגא בירן מבעלי השליטה במגה?, באתר TheMarker‏, 14 ביולי 2015 גולן חזני, בלעדי ל"כלכליסט": הבן נגד האב: סכסוך משפחתי באימפריית בירן, באתר כלכליסט, 14 בספטמבר 2010
דוד גדליה

דוד גדליה (נולד ב-1938) הוא תת-אלוף בדימוס בצה"ל. שירת כקצין המודיעין של פיקוד הדרום במלחמת יום הכיפורים ובתקופה שקדמה לה. דוד גדליה נולד ב-1938 בארץ ישראל. ב-1956 התגייס לצה"ל, הוצב בחיל השריון והוכשר כמפקד טנק. עבר קורס קצינים, ועקב פגיעה בעצב השמיעה הועבר לחיל המודיעין והוכשר כקצין ביטחון שדה. בשנים 1965–1959 שירת בתחום זה בפיקוד הצפון ובמטכ"ל. בשנים 1965–1967 שירת כמדריך בקורס קציני מודיעין ובמקביל מילא תפקיד של קצין המודיעין של חטיבה 520 - חטיבת שריון במילואים, ושירת בתפקיד זה גם במלחמת ששת הימים. בשנת 1968 שירת כקצין המודיעין של חטיבה 7, ובהמשך היה חניך במכללה הבין זרועית לפיקוד ומטה (פו"ם). בשנים 1969–1970 שירת כקצין המודיעין של אוגדה 143 - אוגדה משוריינת במילואים. לאחר מכן שירת כעוזר קצין המודיעין הפיקודי של פיקוד הדרום. בשנים 1971–1974 שירת כקצין המודיעין של פיקוד הדרום בדרגת סגן-אלוף. בשבוע שקדם למלחמת יום הכיפורים חיבר סגן סימן טוב בנימין, ששירת תחת גדליה, שני דו"חות לפיה היערכות צבא מצרים מעידה על הכנות למלחמה. גדליה ראה סתירה בין הדו"חות שחיבר בנימין לבין עמדת מחלקת המחקר של אגף המודיעין, שחוברה על ידי סא"ל יונה בנדמן, ראש ענף מצרים, ובחר לקבל את עמדתו של בנדמן. בדו"חות שהעביר לאלוף הפיקוד, שמואל גונן, מיתן את דברי בנימין, ובכך נוצרה לגונן הצגה חסרה של היערכות צבא מצרים. לאחר המלחמה קבעה ועדת אגרנט שגדליה "לא מילא את חובתו המיוחדת כקצין מודיעין בחזית המפתח, בימים שבהם היה זה חיוני במיוחד לעמוד על כוונות האויב המצרי, לפיכך אין עוד להעסיקו בתפקידי מודיעין", והוא הועבר מתפקידו. בשנים 1975-1974 שירת כמדריך בפו"ם ובשנים 1975–1976 שירת כמדריך הראשי שם. בינואר 1977 הועלה לדרגת אלוף-משנה. בשנים 1977–1979 עמד בראש מחלקת תכנון וארגון באגף המטה הכללי ובשנים 1979–1981 עמד בראש מחלקת בניין צה"ל באגף התכנון. בשנים 1982–1984 שימש כסגן ראש אגף התכנון בדרגת תת-אלוף. בשנים 1984–1987 שימש נספח צה"ל בצרפת, בלגיה ולוקסמבורג. בשנת 1988 השתחרר מצה"ל. עם סיום שירותו בצה"ל הצטרף לרשת שופרסל ושימש בה כסגן ראש אגף תפעול. בשנת 1995 מונה למנכ"ל תת-הרשת יוניברס קלאב (שבהמשך שונה שמה לשופרסל דיל). באוגוסט 2005 פרש משופרסל. גדליה הוא בעל תואר ראשון בסוציולוגיה ומדע המדינה מהאוניברסיטה העברית בירושלים. צבי נטע, סימנים מעידים - מחדל המודיעין בפיקוד הדרום במלחמת יום הכיפורים, הוצאת ידיעות ספרים, 2022 דוד גדליה, באתר "50 שנה למלחמת יום הכיפורים" של ארכיון צה"ל ומערכת הביטחון דוד גדליה, ‏"מהו המסר בפיך לאיש המודיעין כיום, בעקבות לקחי המלחמה שלך?", מבט מל"מ 67, נובמבר 2013, עמ' 25 צוואר הבקבוק של המודיעין ב-1973, באתר המרכז למורשת המודיעין מחשבה ב"מעגל קסמים", מעריב, 3 באפריל 1974 סא"ל גדליה שהועבר מתפקידו במודיעין הועלה לדרגת אל"מ, מעריב, 4 בינואר 1977 יוסף ולטר, תא"ל דוד גדליה - נספח צה'ל בפאריס, מעריב, 10 במאי 1984 מירב לוי, מבנה ארגוני חדש לקבוצת שופרסל, באתר News1 מחלקה ראשונה, 11 באוגוסט 2003 סיון קלינגבייל, דוד גדליה יסיים את תפקידו כסמנכ"ל שופרסל ומנהל תת הרשת שופרסל דיל, באתר הארץ, 8 באוגוסט 2005
סאבו (מחוז היסטורי)

סאבו (בפינית: Savo; בשוודית: Savolax) היה מחוז היסטורי במזרח פינלנד. המחוז גבל בטבסטיה, אוסטרובוטניה וקרליה. סאבו מחולק כעת לשני מחוזות: סאבו הצפונית וסאבו הדרומית. הערים הגדולות בסאבו לפי אוכלוסייה הן קואופיו, מיקלי, סבונלינה, ורקאוס ואיסלמי. במאה ה-19 חולק סאבו בין מחוז קואופיו למחוז מיקלי. משנת 1997 עד 2010, נוהל החבל תחת המחוז המנהלי של מזרח פינלנד. למחוזות כיום אין תפקיד מנהלי אך הם נותרו כיחידות טקסיות. מאז 2010, סאבו מחולק בין האזורים של סאבו הצפונית וסאבו הדרומית. סאבו הוא מולדתם הסבונים, אחת מתתי הקבוצות שלימים נטמעו ויוצרו את הפינים. מאזור זה גם התפתחו הדיאלקטים הסבוניים. תושבי המחוז נודעו כעוסקים בחקלאות לאורך ההיסטוריה. הם היו ידועים בשיטותיהם המיוחדות, אותן אחר כך הפיצו למחוזות השכנים לאוסטרובוניה וקאינו, וורמלנד בדרום מערב שוודיה ומזרח נורווגיה. סאבו הייתה תחת חלוקתה המנהלית של שוודיה עד המאה ה-13, אז הופרדה משוודיה כאשר פינלנד נמסרה לרוסיה בספטמבר 1809. מדיה וקבצים בנושא סאבו בוויקישיתוף ערך זה הוא קצרמר בנושא גאוגרפיה ובנושא פינלנד. אתם מוזמנים לתרום לוויקיפדיה ולהרחיב אותו.
הבחירות הפרלמנטריות בהולנד 2023

ב-22 בנובמבר 2023 התקיימו בהולנד בחירות כלליות מוקדמות לבחירת חברי בית הנבחרים. הבחירות היו צפויות להתקיים ב-2025, אך בחירות בזק נקראו לאחר נפילת הקבינט הרביעי של ראש ממשלת הולנד מארק רוטה ב-7 ביולי 2023 עקב חילוקי דעות על מדיניות ההגירה. ראש הממשלה המכהן רוטה, ממפלגת העם למען חופש ודמוקרטיה, (VVD) הודיע כי לא יוביל את מפלגתו לבחירות וכי הוא יפרוש מהפוליטיקה. אף שהסקרים המקדימים הצביעו על מרוץ צמוד בין המפלגה למען החירות (PVV) של חרט וילדרס, והרשימה המשותפת של מפלגת העבודה ומפלגת הירוקים, זכתה PVV במקום הראשון בפער ניכר, עם 23.7% מהקולות ו-37 מושבים (לעומת 17 בבחירות הקודמות). הרשימה של מפלגת העבודה-מפלגת הירוקים היא השנייה בגדולה עם 15.5% מהקולות ו-25 מושבים, ואילו ה-VVD איבדו 10 מושבים ונשארו עם 24 מושבים. הזוכה הגדול השני בבחירות הוא פיטר אומטזיכט, שמפלגתו החדשה חוזה חברתי חדש זכתה במקום הרביעי עם 20 מושבים. הבחירות הכלליות של 2021 הביאו להקמת הקבינט הרביעי של רוטה, המורכב ממפלגת העם לחופש ודמוקרטיה (VVD), המפלגה הנוצרית דמוקרטית (CDA), דמוקרטים 66 (D66) והאיחוד הנוצרי (CU). מארק רוטה המשיך בתפקידו כראש ממשלה. הממשלה התפטרה ב-7 ביולי 2023 לאחר שארבעת הצדדים לא הצליחו להסכים על הגבלה מוצעת של איחוד משפחות לפליטים שנמלטו מעימות מזוין. מדיה וקבצים בנושא הבחירות הפרלמנטריות בהולנד 2023 בוויקישיתוף "Dutch general election to take place on November 22". DutchNews.nl (באנגלית בריטית). 2023-07-14. נבדק ב-2023-11-06. "Dutch voters will go to the polls on Nov. 22 after the fall of Mark Rutte's coalition". AP News (באנגלית). 2023-07-14. נבדק ב-2023-11-06. "Kabinet gevallen over asieldeal: Rutte weet nog niet of hij doorgaat als VVD-leider". ad.nl (בהולנדית). 2023-07-07. נבדק ב-2023-07-08. "Rutte kondigt vertrek uit politiek aan: 'Niet meer beschikbaar als lijsttrekker VVD'". nos.nl (בהולנדית). 2023-07-10. נבדק ב-2023-07-10. Peilingwijzer: VVD, PVV en GL-PvdA in de race om de grootste te worden, nos.nl, ‏2023-11-21 (בהולנדית) "Huwelijk van kabinet-Rutte IV was gedoemd te mislukken". NOS (בהולנדית). 7 ביולי 2023. נבדק ב-9 ביולי 2023. {{cite web}}: (עזרה) "Hoe Rutte vriend en vijand verraste: reconstructie van de val van Rutte IV". NOS (בהולנדית). 8 ביולי 2023. נבדק ב-9 ביולי 2023. {{cite web}}: (עזרה)
מרכז שיגור הלוויינים ונצ'אנג

מרכז שיגור הלוויינים ונצ'אנג (בסינית: 中国文昌航天发射场, באנגלית: Wenchang Spacecraft Launch Site – בקיצור WSLC) הוא נמל חלל המשרת את סוכנות החלל הסינית בשיגורי החלל שלה. הנמל ממוקם באי האינאן. הוא אתר השיגור הרביעי של סין ודרומי ביותר. האתר ממוקם בחוף הצפון-מזרחי של האי. קרבתו לקו המשווה מעניקה לו יתרון לעומת אתרי שיגורים אחרים של סין. המשגרים והלוויינים מובאים דרך הים. שטח האתר הוא כ-20 קמ"ר וניתן להרחיב אותו עד ל-30 קמ"ר. החלטה על הקמת המתחם התקבלה בשנת 2007. בהמשך, לאחר הגדרת המיקום המדויק החל הליך תכנוני שכלל בין היתר פינוי כ-6,000 תושבי הכפר שנמצא במקום. עבודות הקמה הסתיימו באוקטובר 2014 וב-25 ביוני 2016 בוצע שיגור ראשון. באתר נבנו שני כני שיגור: LC-101 מותאם לשיגור משגר מדגם צ'אנגג'נג 5. בקרבתו הוקם מרכז הרכבה עם מגדל בגובה של כ-100 מטר. LC-201 מותאם לשיגור משגר מדגם צ'אנגג'נג 7. בקרבתו הוקם מרכז הרכבה עם מגדל בגובה של כ-96 מטר. נכון לנובמבר 2023 בוצעו 24 שיגורים. בין היתר בוצעו שיגורים של גשושית לכיוון מאדים ומודול חדש של תחנת החלל הסינית. באתר הוקם מרכז מבקרים. נכון לשנת 2023 באתר מבוצעות עבודות בהקמת כן שיגור חדש לטיסות מסחריות. כמן כן מתוכנן להגדיל מספר שיגורים מהמתחם לכ-20–30 בכל שנה, כולל שיגורים מאוישים לכיוון הירח מדיה וקבצים בנושא מרכז שיגור הלוויינים ונצ'אנג בוויקישיתוף תיאור האתר (באנגלית) תיאור עבודות בנייה תוכניות עתידיות